STUDIU. 60.000 de români și-au găsit un loc de muncă în 2020. Când s-a deteriorat situația.
Un studiu Eurostat arată că, în vara trecută, 60.000 de români și-au găsit un loc de muncă, practic o scădere majoră a ratei șomajului. Asta se adaugă cifrelor bune din trimestrul al doilea. Totuși, situația s-a deteriorat spre sfârșitul anului.
În vară s-au făcut angajări multe – să nu uităm că este și perioada în care apar tot felul de joburi sezoniere.Totuși, valoarea cea mai mare a persoanelor care au trecut de la șomaj la un loc de muncă a fost înregistrată în România în trimestrul al doilea al anului trecut – s-au angajat 73 de mii de șomeri.Foarte diferit față de începutul lui 2020, când doar 28 de mii de șomeri și-au găsit de lucru. Dacă vorbim de rata totală a șomajului, să știi că nu stăm deloc bine.Spre sfârșitul lui 2020, mai exact în noiembrie, România avea 462 de mii de șomeri, o creștere cu 28 la sută față de raportarea anterioară.Uniunea Europeană e o piață foarte volatilă, mai ales în condițiile în care sute de mii de oameni au rămas fără loc de muncă din cauza pandemiei.Când s-au văzut fără un venit, au fost nevoiți să își caute în alte domenii.Așa se face că, în trimestrul al treilea din 2020, în Spania s-au angajat 888 de mii de oameni, în Franța 499 de mii, iar în Italia 297 de mii.Cele mai puține angajări s-au făcut în Cipru și Luxemburg – câte trei mii.Evident, informațiile trebuie privite în raport cu numărul total al oamenilor din aceste țări.